זולטן קלוגר

זוֹלטַן (צבי) קלוּגֶר (בהונגרית: Kluger Zoltán;‏ 8 בפברואר 1896 – 16 במאי 1977) היה צלם שפעל בארץ ישראל ובמדינת ישראל, ותיעד בתצלומיו את החיים בהן. זולטן קלוגר נולד בעיר קצ'קמט שבהונגריה בשנת 1896 להוריו, ברנרד ואמיליה. במלחמת העולם הראשונה שירת כצלם מוטס בחיל האוויר של אוסטריה-הונגריה וזכה במדליות הצטיינות על עבודתו המקצועית והנועזת. בסוף שנות ה-20 היגר לברלין בירת גרמניה, ועבד שם כצלם עיתונות. באפריל 1933, עם עליית הנאצים לשלטון, הגיע לארץ ישראל כתייר, ואחר כך קיבל סרטיפיקט, בזכות התערבותו של משה שרת. בהמשך אותה שנה הקים נחמן שיפרין, שאותו הכיר קלוגר בברלין, את "החברה המזרחית לצילומים בשביל העיתונות" בתל אביב. בשנת 1934 הצטרף קלוגר לשיפרין, והיה לשותף וצלם ראשי בחברה. לקוחות בולטים של קלוגר היו מחלקת הצילום של הקק"ל ושל קרן היסוד, ששלחה את קלוגר לצלם מפעלים כלכליים ועלייה לקרקע של יישוב חדש. ב-1937 צילם קלוגר סדרה של 250 תצלומי אוויר, על-פי הזמנתו של זלמן שוקן. בשנת ה'תשי"ב יצא לאור הספר "אלה פני ישראל", ובו תצלומיו של קלוגר מלווים בטקסט מאת משה שמיר. קלוגר נישא לשרה (סרן ציטרום, 1902-1963), ולשניים נולד בן, פאול (8 באוגוסט 1925 – 8 באפריל 2009), שנשלח בתחילת שנות ה-50 מטעם חיל האוויר להשתלמות בארצות הברית ונשאר שם. ב-1958 היגרו גם קלוגר ואשתו לארצות הברית בעקבות בנם, וקלוגר פתח חנות צילום בניו יורק. במקביל התפרנס מצילום אירועים, בעיקר של הקהילה ההונגרית בניו יורק. זמן קצר לאחר הגעת הזוג לארצות הברית חלתה רעייתו ונפטרה והוא נישא בשנית לאירמה הגדוס בשנת 1965. אמו של קלוגר ואחותו אלזה שרדו את השואה בהונגריה. האם נפטרה שם בשנת 1949 ואילו הבת, בעלה, בתם המשותפת, בעלה וילדיהם היגרו לארצות הברית בשנת 1956 והתיישבו בקליפורניה. קלוגר ואחותו חידשו את הקשר ביניהם. קלוגר נותר בארצות הברית עד מותו. זולטן קלוגר נפטר במנהטן שבניו יורק ב-1977, והותיר ארכיון של כ-50,000 תשלילים, המחולקים בין ארכיונים ציבוריים אחדים ובהם אוסף קרן היסוד בארכיון הציוני המרכזי, אוסף קרן קיימת לישראל, לשכת העיתונות הממשלתית, ארכיון המדינה וארכיון צה"ל ומערכת הביטחון. בשנת 1968 הגיע אוסף של כ-40 אלף תשלילים מן השנים 1933–1948 לארכיון המדינה. בשנת 2017 עלה האוסף בשלמותו לאתר ארכיון המדינה הכולל מנוע חיפוש בתמונות וניתן להשתמש בתמונות. כ-4,000 תשלילים נסרקו ומוצגים באוסף הצילומים הלאומי של לשכת העיתונות הממשלתית. בשנת 2008 נערכה במוזיאון ארץ ישראל בתל אביב תערוכת יחיד ראשונה של זולטן קלוגר, ושמה "זולטן קלוגר – צלם ראשי, 1933–1958", אותה אצרו ד"ר רות אורן וגיא רז. | שומרת בקיבוץ מעברות (1936) הקמת בתים חדשים בקיבוץ אלונים בעמק יזרעאל (פברואר 1946) שאר ישוב (1948) משפחה תימנית בדרכה למחנה המעבר של הג'וינט ליד עדן (1949) ניצולי שואה ממחנה בוכנוואלד מגיעים לנמל חיפה (1945) מבט על קריית ביאליק (1944) נפתולי נהר הירדן סמוך לים המלח (1937) עודד ידעיה, 'בדרך לתפקוד חברתי: על תצלומיו של זולטן קלוגר מתקופת "חומה ומגדל"', קו (כתב-עת לאמנות, צורות ותכנים חדשים) 10 (1990), 13–19. הצלם שנעלם – תערוכה ראשונה לזולטן קלוגר', כאן: מציאות ישראלית באמנות 5 (2008), 30–33. יהושע פרוינדליך, "אוספים אור-קוליים כמקור למחקר היסטורי: מקרה בוחן (פרשת האנייה 'ניאסה' בנמל חיפה, פברואר 1944, בעין המצלמה של זולטן קלוגר)", ארכיון, 17, 2013, עמ' 64–68. רות אורן וגיא רז, 'תהליכי חקר ובנייה של תערוכת צילום היסטורית: זולטן קלוגר, צלם ראשי 1933–1958', ארכיון (כתב עת ישראלי לארכיונאות ולתיעוד) 16 (תש"ע), 14–28. (קישור לגיליון) קטלוג התערוכה: זולטן קלוגר – צלם ראשי: 1958-1933; [אוצרי התערוכה]: רות אורן, גיא רוז; [עריכת הספר והבאתו לדפוס: גניה דולב; תרגום לעברית: יחזקאל בן-סירה], תל אביב: מוזיאון ארץ ישראל; ירושלים: יד יצחק בן-צבי, תשס"ח 2008. (כולל מאמרים על האמן ויצירתו) ״זולטן קלוגר״, בספר: ורד נבון, השדרה - שדרות ירושלים בעיני הצלמים, הוצאת ורד נבון, מהדורה שנייה, אוגוסט 2021, עמ׳ 269-268. אוספי זולטן קלוגר באתר ארכיון המדינה אשת חיל (1939-1941) - מאוסף תצלומיו של הצלם זולטן קלוגר באתר ארכיון המדינה זולטן קלוגר במוזיאון ארץ ישראל זולטן קלוגר במוזיאון ארץ ישראל באתר Artportal זולטן קלוגר באתר "בדרך: יוצרים יהודים שיצרו מהונגריה במאה העשרים", המוזיאון למורשת היהדות הדוברת הונגרית דליה קרפל, העיניים של המדינה, באתר הארץ, 21 במאי 2008 סמדר שפי, עכבר העיר אונליין, חיוכים בלב השממה, באתר הארץ, 20 באוקטובר 2008 דליה קרפל, פרטים חדשים על פרשת חייו העלומה של מתעד המפעל הציוני, זולטן קלוגר, באתר הארץ, 19 במרץ 2009 עופר אדרת, המדינה-שבדרך, כפי שתיעד הצלם שעזב אותה, באתר הארץ, 22 במרץ 2017 זולטן קלוגר, בקטלוג הארכיון הציוני המרכזי בירושלים עופר אדרת, מירה פיין והתצלום שהפך לסמל, באתר הארץ, 22 במאי 2022 זולטן קלוגר, דף שער בספרייה הלאומית עופר אדרת, זולטן קלוגר רכב על גבי ההיסטוריה, באתר הארץ, 17 ביוני 2024 לפי טום שטרן, אחיינו של זולטן קלוגר מסמך מס׳ עשרה מיליון בארכיון המדינה הוקדש לצילומי זולטן קלוגר, מגדולי הצלמים בישראל, באתר דבר העובדים בארץ ישראל, 25 במרץ 2017 זולטן קלוגר, בקטלוג הארכיון הציוני המרכזי בירושלים